open-index/open-wikipedia-markdown huggingface dataset:
Mereprügi Läänemeres

Sarnaselt teiste meredega on ka Läänemeres probleemiks mereprügi.

Viimane Läänemere üldiseid rannaprügi koguseid hinnanud ülevaade on võtnud analüüsiks 2016–2021. aasta rannaprügi kogused ning selle järgi on piiriväärtuse (20 eset 100 m kohta) ületanud 11 piirkonda 16-st. Domineerivaks rannaprügi elemendiks oli erinevat tüüpi plastikprügi suurusega vähemalt 2,5 cm, millest enamik on seotud ühekordsete plastikesemete kasutusega.

Eestis on riiklikul tellimusel ja süsteemselt kaardistatud makroprügi leidumist rannas alates 2012. aastast. Viimased tulemused, aastast 2021–2022 näitavad, et prügi kogused randades on suurenenud. Seire läbiviijate hinnangul on selle põhjuseks koroonapandeemia ajal kehtinud piirangud ning hiljem nende piirangute kaotamine. Pandeemia kaudseteks mõjudeks olid mh näiteks sagedasem toidu kaasa ostmine, rohkem värskes õhus (sh rannas) viibimine ja välitingimustes einestamine, hügieeni-, meditsiini- ja puhastustarvikute laialdasem kasutamine, toidu- ja esmatarbekaupade täiendav pakendamine. Need tegevused omakorda aga tekitavad rohkem prügi, mistõttu on need kõik ka tõenäolised põhjused, miks 2021. aasta sügiseks rannale ladestunud prügiesemete kogus kasvas ning kasv oli eriti märgatav plastist ja vahtplastist esemete kategoorias.

## Viited
Lea Tuusov

**Lea Tuusov** (sündinud 25. aprillil 1946) on eesti koolijuht ja endine Eesti NSV komsomoli- ja parteitöötaja.

1964. aastal lõpetas ta Haapsalu 1. Keskkooli. 1972. aastal lõpetas ta kaugõppes Tallinna Pedagoogilise Instituudi matemaatika eriala.

1973. aastast oli ta ELKNÜ Haapsalu Rajoonikomitee esimene sekretär, hiljem EKP Haapsalu Rajoonikomitee orgosakonna juhataja.

Aastatel 1985–1989 oli ta Haapsalu rajooni RSN Täitevkomitee esimees. 

Aastatel 1990–2011 oli ta Ridala Põhikooli direktor.

## Tunnustus
*1976 medal "Eeskujuliku töö eest"

## Viited
Tauria

Tauria on Krimmi ajalooline nimi, mis tuletati tauride rahva nimest.

*Tauria palee
*Tauria kasakad
*Tauria kubermang
*Tauria NSV ehk Taurida NSV (1918)
*Tauria ringkond (1918–1920)
*Tauria sõjaväeringkond (1945–1956)
*ZAZ Tauria ehk ЗАЗ-1102 «Та́врія»
*Tauria, Ukraina operatiiv-strateegiline väegrupeering Vene-Ukraina sõjas
Aed-vahtpoorik

**Aed-vahtpoorik** (*Spongipellis spumea*) on torikulaadsete seltsi kuuluv liik seeni.

See kasvab tavaliselt parkides lehtpuudel. Rasusest konttümakust (*Aurantiporus fissilis*) eristab teda lamedam kuju ja kitsam kinnituskoht.

## Välislingid
* Aed-vahtpoorik andmebaasis eElurikkus.
Made (perekonnanimi)

**Made** on perekonnanimi.

Indias oli perekonnanime Made kandjaid 2014. aastal 9150 isikut. Kamerunis oli sellenimelisi isikuid üle 4700, Indoneesias ligi 2700, Tšaadis 1250 jne.

## Levik Eestis
2024. aasta 1. jaanuari seisuga oli Eestis perekonnanimi Made 15 inimesel: 7 mehel ja 8 naisel. Perekonnanimede levikult oli Made meeste puhul 17094. kohal ja naiste puhul 1602. kohal.

19. sajandi algul pandi pärisorjusest vabastamise käigus talupoegadele Viljandimaal Paistu kihelkonna Holstre mõisavallas, Järvamaal Peetri kihelkonna Viisu mõisavallas ning Virumaal Haljala kihelkonna Võle mõisavallas kolmel korral nimeks Madde ja Made. 

## Nime kandjaid
*Julius Made, Eesti ohvitser ja riigiametnik (1894–1956)
*Reet Made, eesti ajakirjanik ja kirjanik (1941–)
*Tiit Made, Eesti majandusteadlane ja poliitik (1940–)
*Vahur Made, eesti ajaloolane (1971–2017)

## Viited

## Välislingid
*
Favolaschiaceae

***Favolaschiaceae*** on šampinjonilaadsete seltsi kuuluv sugukond seeni.

Perekond *[[Flavolaschia]]* on liigutatud sugukonda mütsikulised.

## Välislingid
*
Favolaschia

***Favolaschia*** on šampinjonilaadsete seltsi kuuluv perekond seeni.

## Liike
**[[Favolaschia calocera]]*
**[[Favolaschia claudopus]]*

## Välislingid
*
Mannia

**Mannia** (*Mannia*) on lehthelviksammalde klassi kuuluv perekond.

## Liike
**Mannia pilosa* – karvane mannia
**Mannia sibirica* – siberi mannia
Camryn Rogers

**Camryn Rogers** (sündinud 7. juunil 1999 Richmondis Briti Columbias) on Kanada vasaraheitja, maailmameister. 

Ta alustas vasaraheitetreeninguid 12-aastaselt. 2018. aasta juunioride maailmameistrivõistlustel Tamperes võitis ta kuldmedali tulemusega 64.90.

2021. aastal toimunud Tokyo olümpiamängudel heitis Rogers finaalis 74.35 ja oli viies.

2022. aasta maailmameistrivõistlustel Eugene'is võitis ta Brooke Anderseni järel tulemusega 75.52 hõbemedali. Rahvaste Ühenduse mängudel Birminghamis võitis ta 74.08-ga kuldmedali.

2023. aasta maailmameistrivõistlustel Budapestis tuli Rogers ameeriklaste Janee' Kassanavoidi ja DeAnna Price'i ees maailmameistriks esimeses voorus heidetud 77.22-ga. Sellega sai temast Perdita Felicieni järel teine Kanada naiskergejõustiklane, kes võitnud maailmameistrivõistlustel kuldmedali.

2024. aasta suveolümpiamängudel Pariisis tuli ta Annette Echikunwoke ja Zhao Jie ees olümpiavõitjaks tulemusega 76.97. Sellega sai temast pärast 1928. aasta suveolümpiamängudel kuldmedali võitnud kõrgushüppajat Ethel Catherwoodi ja teatenaiskonda esimene Kanada naiskergejõustiklane, kes tulnud olümpiavõitjaks.

Rogersi isiklik rekord on 2023. aastal Los Angeleses heidetud **78.62**, mis on ka Kanada rekord.

## Isiklikku

Rogers lõpetas 2023. aastal California Ülikooli Berkeleys kultuuriuuringute magistrikraadiga.

## Viited

## Välislingid
*
Miika Pihlak

**Miika Pihlak** (sündinud 13. veebruaril 1998) on eesti näitleja.

Ta on lõpetanud 2017. aastal Tallinna 32. Keskkooli teatriklassi ja 2021. aastal Tartu Ülikooli Viljandi kultuuriakadeemia teatrikunsti õppekava näitleja erialal (13. lend).. 

Pihlak töötab alates 2021. aastast vabakutselise näitleja, tantsija ja koreograafina.

Alates 2025. aastast teeb kaasa sarjas "Mees majas".

## Viited
Rebuulia

**Rebuulia** (*Reboulia*) on lehthelviksammalde klassi kuuluv perekond.

## Liike
**Reboulia hemisphaerica* – paasrebuulia
Kleevea

**Kleevea** (*Clevea*) on lehthelviksammalde klassi kuuluv perekond.

## Liike
**Clevea hyalina* – kahkjas kleevea
Koonik

**Koonik** (*Conocephalum*) on lehthelviksammalde klassi kuuluv perekond.

## Liike
**Conocephalum conicum* – harilik koonik
**Conocephalum salebrosum* – sale koonik
Riktsia

**Riktsia** (*Riccia*) on helviksammaltaimede hõimkonda kuuluv sammalde perekond.

## Liike
**Riccia beyrichiana* – Beyrichi riktsia
**Riccia bifurca* – kaheharuline riktsia
**Riccia cavernosa* – poorne riktsia
**Riccia ciliata* – ripsmeline riktsia
**Riccia fluitans* – ujuv riktsia 
**Riccia glauca* – sinihall riktsia
**Riccia sorocarpa* – tõmmu riktsia
**Riccia warnstorfii* – Warnstorfi riktsia
Vesilehvik

**Vesilehvik** (*Ricciocarpos*) on helviksammaltaimede hõimkonda kuuluv sammalde perekond.

Ladinakeelse perekonnanimena esineb vahel kirjanduses ka *Ricciocarpus*.

## Liike
**Ricciocarpos natans* – harilik vesilehvik
Pellia

**Pellia** (*Pellia*) on sammaltaimede perekond lehthelviksammalde klassist.

## Liike
**Pellia endiviifolia* – kähar pellia
**Pellia epiphylla* – harilik pellia
**Pellia neesiana* – Neesi pellia

## Välislingid
*
Kõdersamblad

**Kõdersamblad** (*Anthocerotopsida*) on kõdersammaltaimede klass.

## Seltse
**Anthocerotales* – kõdersamblalaadsed
Nototüülialised

**Nototüülialised** (*Notothyladaceae*) on kõdersammalde klassi kuuluv sugukond.

## Perekondi
**Phaeoceros* – nõelsammal
Nõelsammal

**Nõelsammal** (*Phaeoceros*) on kõdersammalde klassi kuuluv perekond.

## Liike
**Phaeoceros carolinianus* – kollane nõelsammal
Nototüülialaadsed

**Nototüülialaadsed** (*Notothyladales*) on kõdersammalde klassi kuuluv selts.

## Sugukondi
**Notothyladaceae* – nototüülialised
Kõdersammal

**Kõdersammal** (*Anthoceros*) on kõdersammalde klassi kuuluv perekond.

## Liike
**Anthoceros agrestis* – põld-kõdersammal
Kõdersamblalaadsed

**Kõdersamblalaadsed** (*Anthocerotales*) on kõdersammalde klassi kuuluv selts.

## Sugukondi
**Anthocerotaceae* – kõdersamblalised
Belaja (Kurski oblast)

**Belaja** (vene keeles Белая) on asula (слобода) Venemaal Kurski oblastis Kurski rajoonis, samanimelise rajooni ja külanõukogu halduskeskus. 2010. aastal elas asulas 2598 inimest.

2023. aasta septembris tabas asula elektrialajaama Ukraina droon.

## Viited
Aknaalused

**Aknaalused** on Riigikogu fraktsioonitud liikmed.

Nimetus tuleneb sellest, et traditsiooniliselt istuvad fraktsiooni mitte kuuluvad, st peamiselt fraktsioonist lahkunud, aga mitte uue fraktsiooniga liituda soovivad liikmed Riigikogu suure saali paremas, st aknapoolses servas.

Aknaalused on olnud Andres Herkel, Arto Aas, Artur Talvik, Deniss Boroditš, Evelyn Sepp, Imre Sooäär, Inara Luigas, Juku-Kalle Raid, Jüri Adams, Kalev Kukk, Kalle Laanet, Kristiina Ojuland, Laine Randjärv, Lauri Laasi, Lembit Kaljuvee, Liina Tõnisson, Liisa-Ly Pakosta, Mai Treial, Maire Aunaste, Margus Tsahkna, Marko Mihkelson, Mihhail Stalnuhhin, Mihkel Raud, Olga Ivanova, Peeter Ernits, Peeter Võsa, Rainer Vakra, Siim-Valmar Kiisler, Siiri Oviir, Siiri Sisask, Terje Trei, Tiina Kangro, Urve Palo, Villu Reiljan, Züleyxa Izmailova jt.

Iseseisvuse taastamise järgses Riigikogus oli kõige rohkem aknaaluseid 1995. aastal valitud 8. koosseisus, kus oli 26 või 27 fraktsioonitut saadikut.

2012. aastal tituleerisid viis aknaalust endist keskerakondlast end "demokraatideks", kuigi fraktsiooni moodustamise võimalust neil Riigikogu kodukorra järgi polnud, 2018. aastal kasvas aknaaluste arv seitsmele. 2024. aasta juunis oli Riigikogus aknaaluseid 17.

## Viited
Lääne-Virginia ülikool

**Lääne-Virginia ülikool** (inglise keeles *West Virginia University*, **WVU**) on avalik teadusülikool USA-s Lääne-Virginia osariigis. Selle pealinnak asub Morgantownis, teised linnakud asuvad mitmes teises Lääne-Virginia linnas, sealhulgas Beckleys (tehnoloogiainstituut) ja Keyseris (Potomac State College).

Lääne-Virginia ülikool asutati 7. veebruaril 1867 Morrill Land-Grant Colleges Acti tingimuste alusel 7. veebruaril 1867. Algselt kandis see nime **Agricultural College of West Virginia** ('Lääne-Virginia põllumajanduskolledž'). Õppetöö algas seal 2. septembril 1867. Praeguse nime sai ülikool 4. detsembril 1868. Ülikool kasvas välja kolmest varasemast Morgantownis tegutsenud akadeemiast, milleks olid 1814. aastal asutatud Monongalia akadeemia, 1831. aastal asutatud Morgantowni naiste akadeemia ja 1858. aastal asutatud Woodburni naiste seminar.

Üliõpilaste arv oli 2023. aasta seisuga 26 791. See on suurim avalik ülikool osariigis.

Lääne-Virginia ülikool on üks Tartu Ülikooli partnerülikoole.

## Haridustegevus
Lääne-Virginia ülikool pakub kokku üle 310 bakalaureuse-, magistri- ja dokotriõppeprogrammi. Lääne-Virginia ülikoolil on kolledžid järgmistes valdkondades: inseneeria ja maavarad, äri ja majandus, loomingulised kunstid, haridus- ja inimressursid, kehaline aktiivsus ja sporditeadused, põllumajandus ja loodusvarad, teadused ja kunstid, meedia, õendus, farmaatsia, õigusteadus, hambaarstiteadus, meditsiin ning rahvatervis.

## Sport
Lääne-Virginia ülikooli spordivõistkonnad kannavad nimetust West Virginia Mountaineers. Lääne-Virginia ülikool on alates 2012. aastast USA üliõpilasspordi organisatsiooni NCAA konverentsi Big Ten Conference'i liige.

Ülikool toetab seitset meeste spordiala ja kümmet naiste spordiala, lisaks ühishariduslikku laskesporti. Lääne-Virginia ülikooli laskespordivõistkond on tulnud enim kordi USA ülikoolide meistriks – kokku 26 korral. 1938. aastal tuli ülikooli poksimeeskond mitteametlikuks ülikoolide meistriks.

Paljud Lääne-Virginia ülikooli korvpalli- või Ameerika jalgpalli meeskonda kuulunud üliõpilased on hiljem jõudnud USA profiliigasse. Üks tuntumaid Lääne-Virginia ülikooli võistkonnas mänginud sportlasi on korvpallur Jerry West.

## Viited

## Välislingid
* Koduleht
Kännupessi-oganahkis

**Kännupessi-oganahkis** (*Steccherinum tenuispinum*) on klassi *[[Agaricomycetes]]* kuuluv kandseente liik.

Seen kasvab okaspuude lamatüvedel, tihti kännupessil. Liik sai eestikeelse nime aprillis 2024 komisjoni kaudu, kuhu kuuluvad Eesti juhtivad mükoloogid, sh Irja Saar. Seene nime pakkus välja Allar Antson.

## Välislingid
*
Andrew

**Andrew** on inglispärane mehenimi. Nimi 7
tuleneb kreeka nimest Ἀνδρέας (*Andreas*).'

## Nime kandjaid
* Andrew Bovell, Austraalia näitekirjanik, dramaturg ja stsenarist
* Andrew Cole, Inglismaa jalgpallur
* Andrew Fire, USA bioloog
* Andrew Garfield, Ameerika-Briti näitleja
* Andrew Jackson, USA president
* Andrew Musgrave, Suurbritannia murdmaasuusataja
* Andrew Oldenquist, USA filosoof
* Andrew Selby, Suurbritannia poksija
* Andrew Tate, Ameerika-Briti meediategelane
* Andrew Lloyd Webber, briti helilooja
* ...
Andrew (Kanada)

**Andrew** on küla Kanadas Alberta provintsi keskosas Lamonti maakonnas. See asub Edmontonist umbes 100 km kaugusel kirdes.

2021. aasta rahvaloenduse kohaselt oli elanike arv 366. 2016. aastal oli elanikke 425.

Postkontor avati Andrew's 2. märtsil 1902. Andrew' sai külaõigused 24. juunil 1930. Küla on saanud nime selle ühe esimese elaniku Andrew Whitfordi järgi.

Andrew on tuntud seal asuva maanteeäärse atraktsiooni, maailma suurima sinikael-pardi kuju poolest.

## Viited

## Välislingid
* https://www.andrewab.com/
* 'The last piece of the skyline': the battle to save Canada's ‘prairie castles’. The Guardian. 17. jaanuar 2020
Morbiit

"**Morbiit**" on ansambli Kosmikud album, mis ilmus 2020. aastal. Albumi tootis Viska Mulda Records. 

## Lood

# "Pimedad ööd"
# "Ma põlen tules"
# "Mõrkmusta öösse"
# "On lootusega lootusetud lood"
# "Tantsin kaua tantsin"
# "Emad tuhad, isad söed"
# "Valu"
# "Morbiit"
# "Lõpp on siis selline"
David Ferrie

**David William Ferrie** (28. märts 1918 Cleveland, Ohio – 22. veebruar 1967 New Orleans, Louisiana) oli Ameerika Ühendriikide lendur.

Ta on saanud tuntuks seetõttu, et New Orleansi ringkonnaprokurör Jim Garrison kahtlustas teda osalemises president John F. Kennedy mõrva vandenõus.

David Ferrie oli pärit katoliiklikust perekonnast. 1938. aastal alustas ta preestriõpinguid Clevelandis St. Mary seminaris, kust ta läks üle Bereasse Baldwin-Wallace kolledžisse, kus omandas bakalaureusekraadi. Seejärel õppis ta mõne aasta Carthagenas Ohio osariigis St. Charlesi seminaris. Teise maailmasõja ajal lahkus ta seminarist ja sai 1944. aastal lendurilitsentsi ning töötas Clevelandi benediktiini keskkoolis lennunduse õpetajana. 1950. aastate alguses kolis Ferrie New Orleansi ja asus tööle lennufirma East Air Lines piloodina. Lisaks oli Ferrie tsiviillennupatrulli (Civil Air Patrol) instruktor algul Ohio ja hiljem Louisiana osariigis. 11. augustil 1961 vahistati ta moraalisüüdistustega ja vallandati hiljem töölt.

Väidetavalt tundis Ferrie Lee Harvey Oswaldi alates 1955. aastast. Ferrie ise väitis, et ta ei tundnud Oswaldi.

Ferrie oli parempoolsete poliitiliste vaadetega ja Fidel Castro äge vastane. Väidetavalt osales ta koos Alton Ochsneri ja Mary S. Shermaniga Luure Keskagentuuri salaprojektis, mille eesmärgiks oli Fidel Castro nakatamine vähkkasvajasse. 1963. aastal asusid Ferrie ja Guy Bannister tööle advokaat G. Wray Gilli teenistuses. 1966. aastal asus New Orleansi ringkonnaprokurör Jim Garrison uurima John F. Kennedy mõrva vandenõu. 17. veebruaril 1967 kirjutas ajaleht The New Orleans States-Item, et Garrison uurib Kennedy mõrva ja et üheks kahtlusaluseks on Ferrie. Viis päeva hiljem leiti David Ferrie oma New Orleansi korterist surnuna. Garrison teatas, et ta tegi ettevalmistusi Ferrie vahistamiseks, kuid jäi hiljaks.

David Ferrie on üks tegelasi Oliver Stone'i 1991. aastal valminud filmis "JFK". Teda mängis näitleja Joe Pesci.

## Viited

## Välislingid
*
Joe Pesci

**Joseph Frank Pesci** (sündinud 9. veebruaril 1943 Newarkis New Jersey osariigis) on USA näitleja ja muusik. Ta on tuntud karmide ja heitliku iseloomuga tegelaskujude kehastamise poolest eri žanri filmides.

Ta on Itaalia päritolu. Ta alustas karjääri muusikuna, mängides kitarri mitmes ansamblis, sealhulgas ansamblis Joey Dee and the Starliters, mis sai kuulsaks lauluga "Peppermint Twist" (1961).

Näitlejakarjääri alustas ta 1976. aastal väikese eelarvega kriminaalfilmis "The Death Collector". Tänu sellele rollile ta sai ta osa 1980. aasta eluloofilmis "Raevunud härg" ("Raging Bull"), kus ta kehastas filmi peategelase Jake LaMotta venda Joey LaMottat. "Raevunud härg" oli Pesci esimene film, kus ta tegi koostööd Robert De Niro ja Martin Scorsesega. Hiljem on ta koos De Niroga mänginud veel sellistes Scorsese lavastatud filmides nagu "Omad poisid" ("Goodfellas"; 1990), "Kasiino" ("Casino"; 1995) ja "Iirlane" ("The Irishman"; 2019). Samuti on ta mänginud sellistes filmides nagu "Ükskord ammu Ameerikas" ("Once Upon a Time in America"; 1984), "Moonwalker" (1988), "JFK" (1991), "Bronxi lugu" ("A Bronx Tale"; 1993) ja "Hea karjane" ("The Good Shepherd"; 2006). Tema tuntumad komöödiarollid on olnud filmides "Üksinda kodus" ("Home Alone"; 1990), "Üksinda kodus 2" ("Home Alone 2: Lost in New York"; 1992) ja "Minu nõbu Vinny" ("My Cousin Vinny"; 1992) ning "Surmarelva" ("Lethal Weapon"; 1989–1998) filmisarjas.

Filmis "Omad poisid" kehastas ta gängster Tommy DeVitot ning pälvis rolli eest parima meeskõrvalosatäitja Oscari. Samas kategoorias oli ta nomineeritud ka rollide eest filmides "Raevunud härg" ja "Iirlane". 1999. aastal otsustas ta näitlemisest loobuda, kuid on pärast seda mõne aasta jooksul siiski mõnes filmis mänginud. Pesci on tegelenud muusikaga ka hiljem ning andnud välja kokku kolm albumit.

## Osaline filmograafia

## Välislingid
*
Pholiotina

***Pholiotina*** on šampinjonilaadsete seltsi kuuluv perekond seeni.

## Liike
**[[Pholiotina aporos]]*
**[[Pholiotina filipes]]*
**[[Pholiotina sulcata]]*

## Välislingid
*
Mereprügi

**Mereprügi** (ingl *marine litter, marine debris*) on igasugune püsiv materjal, mis on inimese poolt valmistatud või töödeldud, ning mis on merekeskkonda, sh rannikule, visatud, kõrvaldatud või hüljatud. Mereprügi satub merre nii otsese merekasutuse kaudu (nt kalapüük, laevandus), st merelt, kuid ka näiteks jõgedest ja reoveepuhastitest või tugevate tormituulte tõttu, st maismaalt.

## Mereprügi jaotus
Merega seotud prügi jaotatakse suuruse järgi kolme kategooriasse. Makroprügiks peetakse prügi, mille suurus on vähemalt 20 mm (nt plastikpudelid). Mesoprügiks peetakse suuri osakesi, mis jäävad vahemikku 5–20 mm (nt suitsukonid). Mikroprügi on prügiosakesed, mis on väiksemad kui 5 mm ning mida on seetõttu ka keeruline märgata. Mikroprügi leidmiseks rannalt tuleb kasutada mikroskoopi.

Rannaprügi (ingl *beach litter*) on üks osa mereprügist, mida peetakse sobivaks indikaatoriks merekeskkonna prügireostuse hindamiseks. Läänemerel arvatakse heasse seisundisse kuuluvad alad, kus 100 m kohta leidub vähem kui 20 makroprügieset.

Merepõhja prügi (ingl *seafloor litter*) on samuti mereprügi üks osa, mida seiratakse Läänemeres vähesel määral. Kuna seire metoodikad on aastate ja piirkondade lõikes olnud erinevad, ei ole see prügireostuse adekvaatseks hindamiseks piisav.

## Mereprügi tekke ennetamine ja vähendamine Euroopa Liidus

Prügi meres on üha süvenev keskkonnaprobleem, mis mõjutab otseselt või kaudselt kõiki vees elavad organisme ning ka neid, kes ühel või teisel moel veeökosüsteemidega kokku puutuvad, sh inimest. Kuigi mereprügi ei tähenda vaid plastprügi, on suurim negatiivne keskkonnamõju just plasti sisaldavatel toodetel. Plasti meres muudab keskkonnaohtlikuks peamiselt kaks tegurit, mida hinnatakse plastiku juures kõige enam – selle kergus ja vastupidavus.

Euroopa Liidu merestrateegia raamdirektiivi eesmärk on 2030. aastaks merelise plastprügi vähendamine 50%. Edasimineku indikaatoriks on rannaprügi kogused, mida EL-i liikmesriigid on kohustatud regulaarselt seirama. 

Euroopa Liidus on mereprügi vähendamiseks jõustunud 2019. aastal Euroopa Parlamendi ja nõukogu direktiivi (EL) 2019/904 teatavate plasttoodete keskkonnamõju vähendamise kohta. Direktiiv puudutab populaarsemaid ühekordseid plasttooteid, mille kasutamist direktiiviga piiratakse või keelustatakse, mh puudutab see toidupakendeid, joogitopse, vatitikke, õhupalle, tubakatoodete filtreid, niisutatud salvrätikuid jne. Liikmesriikidel oli kohustus võtta direktiivi nõuded üle oma õigusruumi 3. juuliks 2021. Eestis rakendatakse esimesi direktiivinõudeid alates 1. jaanuarist 2024, mil üleriigiliselt on avalikel üritustel lubatud kasutada toidu ja joogi serveerimiseks üksnes korduskasutatavaid anumaid ja söögiriistu.

## Vaata ka
*Mereprügi Läänemeres

## Viited
Morgantown

**Morgantown** on linn USA-s Lääne-Virginia osariigis, Monongalia maakonna halduskeskus ja suurim linn. See asub Monongahela jõe ääres Pennsylvania osariigi piirist paari kilomeetri kaugusel lõunas.

Elanike arv on 2020. aasta rahvaloenduse järgi 30 347. See on elanike arvult osariigi kolmas linn. 2020. aastal moodustasid 83% elanikest valged, 4,6% afroameeriklased ja 3,7% aasialased. Ladinaameeriklaste osakaal (sõltumata rassist) oli 4,1%.

Morgantown on asutatud 1772. aastal. Linn on saanud nime selle asutaja Zackquill Morgani järgi. Morgantown sai linnaõigused 1835. aastal.

Linnas asub 1867. aastal asutatud Lääne-Virginia ülikooli pealinnak.

Linnas on teater, mis tegutseb 1924. aastal ehitatud teatrihoones Metropolitan Theatre, Monongalia kunstide keskus, Lääne-Virginia ülikooli kunstimuuseum ja Morgantowni ajaloomuuseum.

Linnast mööduvad kiirteed Interstate 79, mis ühendab Morgantowni põhjas Pittsburghiga ja kagus osariigi pealinna Charlestoniga, ning Interstate 68, mis viib idasse Marylandi osariiki.

Morgantowni sõpruslinn on Mehhiko linn Guanajuato, kellega sõlmiti sõprussidemed 2008. aastal. Lisaks on Morgantownil partnerlusleping Hiina linna Xuzhouga.

Linnas on sündinud näitleja Don Knotts, astronaut Andrew Morgan ja diplomaat Robert Frasure.

## Viited

## Välislingid

* https://www.morgantownwv.gov/
Little Big Town

**Little Big Town** on USA kantriansambel. See alustas tegevust 1998. aastal ning selle koosseis on püsinud alates sellest ajast muutumatu: Karen Fairchild, Kimberly Schlapman (varem Kimberly Roads), Jimi Westbrook ja Phillip Sweet.

1990. aastate keskel laulis Karen Fairchild kristlikut popmuusikat esitavas ansamblis ja olid mõne selle ansambli laulul solist. Hiljem moodustas ta koos Leigh Cappillinoga ansambli KarenLeigh ning koos anti välja paar singlit. 1997. aastal kohtus ta Alabama osariigis Samfordi Ülikoolis õppides Kimberly Roadsiga. Fairchild ja Roads suundusid peagi kantrimuusika pealinna Nashville'i Tennessee osariigis, kus hakkasid koos laulma. 1998. aastal liitusid nendega veel Jimi Westbrook ja Phillip Sweet.

Little Big Towni esimene plaadileping oli Mercury Nashville Recordsiga, kuid leping lõpetati ilma, et oleks välja antud ühtegi albumit ega singlit. 2002. aastal sõlmiti leping Monument Recordsiga. Samal aastal anti välja esimene omanimeline album. Albumilt anti välja kaks singlit, mis mõlemad jõudsid USA kantrilugude edetabelisse Hot Country Songs.

Mõni aasta hiljem sõlmiti leping Equity Music Group'iga. 2005. aastal ilmus ansambli teine album "The Road to Here", mis sai plaatinaplaadi staatuse. Singlid "Boondocks" ja "Bring It On Home" jõudsid kantrisinglite edetabelis esikümnesse. Kolmanda albumi "A Place to Land" andis 2007. aastal välja Equity, kuid pärast seda, kui plaadifirma tegevuse lõpetas, andis albumi aasta hiljem uuesti välja Capitol Records Nashville. Capitoliga on välja antud veel seitse albumit: "The Reason Why" (2010), "Tornado" (2012), "Pain Killer" (2014), "Wanderlust" (2016), "The Breaker" (2017), "Nightfall" (2020) ja "Mr. Sun" (2022). Neist kõige edukamad on olnud "Tornado" ja "Pain Killer", mis said plaatinaplaatideks. Albumitelt ilmus palju edukaid singleid, sealhulgas kantrisinglite edetabelis esikohale jõudnud "Pontoon" (2012), "Girl Crush" (2014) ja "Better Man" (2016), millest viimase autor on Taylor Swift. Singlite edetabelis Hot 100 on ansambli singlitest kõige kõrgemale kohale jõudnud "Girl Crush" (kohale 18).

Little Big Town on pälvinud kaheksa kantrimuusika akadeemia (Academy of Country Music) auhinda, üheksa Country Music Association Awards'i, kolm Grammy auhinda ja ühe Ameerika muusikaauhinna (American Music Award). 2014. aastal sai ansambel Grand Ole Opry liikmeks.

Little Big Townile on iseloomulik neljahäälne laul. Erinevalt paljudest teistest ansamblitest puudub Little Big Townil üks kindel solist.

## Stuudioalbumid
* "Little Big Town" (2002)
* "The Road to Here" (2005)
* "A Place to Land" (2007)
* "The Reason Why" (2010)
* "Tornado" (2012)
* "Pain Killer" (2014)
* "Wanderlust" (2016)
* "The Breaker" (2017)
* "Nightfall" (2020)
* "Mr. Sun" (2022)

## Viited

## Välislingid
* Koduleht
"Top Geari" jagude loend

See on telesarja "Top Gear" jagude loend.

## 9. hooaeg (2007)

## 10. hooaeg (2007)

## 11. hooaeg (2008)

## 12. hooaeg (2008)

## 13. hooaeg (2009)

## 14. hooaeg (2009)

## 15. hooaeg (2010)

## 16. hooaeg (2011)

## 17. hooaeg (2011)

## 18. hooaeg (2012)

## 19. hooaeg (2013)
Nagel

**Nagel** on perekonnanimi. Lõuna-Eesti murretes tähendab *nagel* naela ja ka massiühikut. 

Saksamaal oli perekonnanime Nagel kandjaid 2014. aastal üle 55 000 isiku. Ameerika Ühendriikides oli sellenimelisi isikuid üle 21 200, Lõuna-Aafrika Vabariigis üle 6600 ja Hollandis üle 2400.

## Levik Eestis
2024. aasta 1. jaanuari seisuga oli Eestis perekonnanimi Nagel 287 inimesel: 126 mehel ja 161 naisel. Perekonnanimede levikult oli Nagel meeste puhul 586. kohal ja naiste puhul 465. kohal. Kõige levinum oli perekonnanimi Nagel vanuserühmas 20–24, kus neid on 10 000 elaniku kohta 2,76. Nimi oli kõige sagedasem Võru maakonnas, kus sellist nime kandis maakonna 10 000 elaniku kohta 14,12 inimest.

19. sajandi algul pandi pärisorjusest vabastamise käigus talupoegadele Võrumaal Vastseliina, Kanepi, Rõuge ja Põlva kihelkondade;
Tartumaal Sangaste ja Võnnu kihelkonna;
Virumaal Kadrina kihelkonna; Viljandimaal Suure-Jaani kihelkonna; Saaremaal Valjala kihelkonna ning Pärnumaal Pärnu-Elisabethi kihelkonna erinevates mõisavaldades 12 korral nimeks Naggel ja Nagel. 

Nimede eestistamisel loobuti perekonnanimest Nagel aastatel 1936–1939 seitsmel juhul isikute poolt, kes soovisid uueks nimeks Kallasmaa (2), Kase, Masar, Nael, Neemre ja Nõlvak.

## Nime kandjaid
*Andrus Nagel, eesti endine korvpallur (1963–)
*Kalju Nagel, eesti maalikunstnik (1918–2005)
*Lemming Nagel, eesti maalikunstnik (1948–2016)
*Peter Nagel, saksa religiooniloolane, teoloog, koptoloog (1938–) 
*Thomas Nagel, juudi päritolu Ameerika Ühendriikide filosoof (1937–)
*Thomas Nagel, taani jalgpallur (1956–)
*Urmas Nagel, eesti vaimulik (1960–)
*Urmas Nagel, eesti füüsik (1958–)

## Viited

## Välislingid
*
Suhhoi Su-35

**Suhhoi Su-35** (vene keeles Сухой Су-35; NATO nimetus: **Flanker-E**) on kahe Su-27 õhutõrjehävitaja täiustatud versiooni modifikatsiooni nimetus. Ühekohaliste kahe reaktiivmootoriga ülijuhitavate püüdurhävitajate projekteerijaks ja valmistajaks on Suhhoi.

## Variandid
;Su-27M/Su-35

;Su-37

;Su-35UB

;Su-35S

## Viited

## Bibliograafia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Välislingid

* „Venelased kasutavad seda lennukit lihtsalt ragulkana.“ Ekspert selgitab, kas F-16-l on võimalused venelaste parima lennuki vastu forte.delfi.ee Sõjandus, 9. VIII 2024
Lilla võrkpoorik

**Lilla võrkpoorik** (*Ceriporia excelsa*) on klassi *[[Agaricomycetes]]* kuuluv kandseente liik.

Seen kasvab kase, harvem muude lehtpuude, lamatüvedel.

## Välislingid
*
Elu ja armastus (film)

**"Elu ja armastus"** on 2024. aastal valminud Eesti mängufilm. Filmi stsenaarium põhineb A. H. Tammsaare samanimelisel romaanil.

Filmi käis vaatamas 56&nbsp;513 inimest, millega see oli Eesti kinolevis 2024. aastal vaadatavuselt üheksandal kohal ning teine Eesti film.

## Sisu
Äsja gümnaasiumi lõpetanud maatüdruk Irma tuleb linna oma sugulase Lonni juurde sisukamat ja paremat elu otsima.  Maapoiss Eedi jälitab Irmat ja veenab teda maale tagasi tulema. Irma on aga otsustanud mineviku selja taha jätta. Juhuslikult palkab keskealine trükitööstur Rudolf Irma endale teenijaks. Rudolfi sarm ja salapära avaldavad Irmale muljet ning ühel hetkel tekivad tal mehe vastu tunded. Kuigi Rudolf vannub Irmale armastust, selgub peagi mehe liiderlik ja manipuleeriv olemus.

## Osatäitjad
*Karolin Jürise – Irma
*Mait Malmsten – Rudolf
*Loviise Kapper – Lonni
*Ursel Tilk – Eedi
*Helgur Rosental – töödejuhataja
*Getter Meresmaa – Elsa
*Tõnis Niinemets – kirjanik
*Laura Kukk – ooperilaulja
*Markus Habakukk – arhitekt
*Alo Kõrve – kunstnik
*Mihkel Kabel – näitleja
*Kristiina-Hortensia Port – baleriin
*Steffi Pähn – endine koduabiline
*Markus Luik – vapside pealik
*Jegor Sevastjanov – baarmen

## Viited
Fårösundi väin

**Fårösundi väin** on väin Läänemeres, mis eraldab Ojamaad Fårö saarest.

Fårösundi väina pikkus on umbes 8 km, laius varieerub 1,5 ja 4 km vahel. Väina sügavus loodeosas on 3,3 m, kaguosas 6,5 m.
Digerhuvud

**Digerhuvud** on looduskaitseala Ojamaa läänis Fårö saarel. Kaitseala pindala on 104,52 ha.

Looduskaitseala on moodustatud 1930. aastal, et kaitsta jääajal erosiooni tulemusena moodustunud lubjakivist kivisambaid ehk raukareid (rootsikeelne nimetus mitmuses 'raukar').

Kaitseala järgi on nimetatud asteroidide vöös asuv asteroid 10102 Digerhuvud.

## Välislingid
Sitandspin

**"Sitandspin"** on ansambli Mr. Lawrence 1999. aastal ilmunud kolmas ja ühtlasi viimane album. Album lindistati Ameerikas, Los Angeleses.

## Lood plaadil
#"I'm Still Here (Against All Odds)" – 4:16
#"Dinosaur" – 3:52
#"Welcome To Whoville" – 4:05
#"Mad As I Am" – 3:11
#"I See God" – 5:27
#"L'Amour" – 4:48
#"Me And My Sweet Ice Cream Man" – 2:55
#"Songs From The Radio" – 4:30
#"Can We Choose The Life We Live" – 4:06
#"The Trigger" – 4:26
#"Wild Wild" – 	4:13
#"Inaccurate" – 3:25

## Koosseis
*Mihkel Raud - vokaal, kitarr
*Urmas Kahk - kitarr
*Toivo Nilson - bass
*Antti Kammiste - klahvpillid
*Toomas Leemets - trummid
19 / 90-99

**"19 / 90-99"** on ansambli Mr. Lawrence 2007. aastal ilmunud kogumikalbum, mis sisaldab nii tuntud kui ka vähemtuntud lugusid aastatest 1990-1999. Samuti mõned lood, mis varem Mr. Lawrence’i plaatide peal pole ilmunud.

## Lood
#"Lucky Day" – 4:07
#"(She Was) Born In Waterfall" – 4:36
#"Call Your Name" – 4:29
#"Rain" – 4:36
#"Annabel" – 3:50
#"The Big Sky" – 3:49
#"Everyday Is Like Sunday" – 3:37
#"I'm Still Here (Against All Odds)" – 4:17
#"Dinosaur" – 3:53
#"Songs From The Radio" – 4:31
#"Blood Red As Christmas" – 5:03
#"She's A Mystery To Me" – 4:20
#"Angel" – 3:33
#"Funday Monday" – 3:50

### Lugudest
*Lood 1, 2, 3, 4 on albumilt "Mr. Lawrence" (1993)
*Lood 5, 6, 7 on albumilt "Swing" (1995)
*Lood 8, 9, 10 on albumilt "Sitandspin" (1999)
*"She's A Mystery To Me" (1996)
*"Angel" (1995)
*"Funday Monday" on albumilt "Graffity Revolution" (1990)
Fårö tuletorn

**Fårö tuletorn** (rootsi keeles Fårö fyr) on tuletorn Rootsis Ojamaa läänis Fårö saare idapoolseimas otsas.

Tuletorni geograafilised koordinaadid on 

Fårö tuletorn valmis aastal 1847, aasta pärast Hoburgi tuletorni avamist. Tuletorn elektrifitseeriti 1953. aastal.

Kivist valgeks värvitud tuletorni kõrgus jalamist on 30,3 m.

Fårö tuletorn on sihtotstarbeliselt kasutusel tänaseni, seda haldab Rootsi Veeteede Amet.

## Välislingid
Mr. Lawrence (album)

**"Mr. Lawrence"** on ansambli Mr. Lawrence 1993. aastal ilmunud esimene album.

## Lood
#"Lucky Day – 4:02
#"Follow The Stars" – 5:51
#"(She Was) Born In Waterfall" – 4:33
#"Call Your Name" – 4:24
#"Streetwalking" – 3:39
#"Love Song" – 	4:29
#"Sweet Sister Sun" – 4:24
#"Rain" – 4:31
#"Stone Venus" – 5:01
#"Long Distance Lovestory" – 3:53
#"Dancing Barefoot" – 3:58
#"When The Saints Come Down" – 5:50
#"Funday Monday" – 3:44

## Koosseis
### Mr. Lawrence
*Mihkel Raud – vokaal, kitarr
*Urmas Kahk – kitarr
*Toivo Nilson – bass
*Antti Kammiste – klahvpillid
*Valmar Väljaots – viiul
*Toomas Leemets – trummid
### Lisamuusikud
*Indrek Tetsmann – trummid
*Ain Varts – akustiline kitarr
*Raivo Tafenau – saksofon, akordion
*Märten Kross – kitarr
Spiikul

**Spiikul** on väga pikk ja peenike ainevool Päikese atmosfääris. Spiikulid koosnevad ülikuumast ainest ja nende liikumiskiirus on umbes 100 km/s. Spiikulid ulatuvad mitme tuhande kilomeetri kõrgusele, küündides Päikese kromosfäärist välimisse atmosfääri. Need tekivad kromosfääris supergraanulite servades.
## Viited
Näljamängud (raamatusari)

**"Näljamängud"** on noorteromaanide sari, mille autor on Ameerika kirjanik Suzanne Collins. 

Kolm esimest romaani kuuluvad triloogiasse, mille peategelane on teismeline vibukütt Katniss Everdeen, ja neljas raamat on eellugu, mille tegevus toimub 64 aastat enne triloogia sündmusi.

Triloogiasse kuuluvad romaanid "Näljamängud" (2008), "Lahvatab leek" (2009) ja "Pilapasknäär" (2010). Sarja neljas romaan on "Laululindude ja madude ballaad" (2020). Romaanide põhjal on valminud "Näljamängude" filmisari, kusjuures "Pilapasknääri" ekraaniversioon koosneb kahest täispikast filmist.

## Tegevustik
"Näljamängude" tegevus toimub düstoopiamaailmas, Panemi-nimelises Põhja-Ameerika riigis, mis koosneb rikkast Kapitooliumist ja 13 eri vaesusastmes piirkonnast. Igal aastal valitakse esimesest 12 ringkonnast loterii teel lapsed, kes peavad osalema televisioonis ülekantavas võitluses "Näljamängud".

Ka 13. ringkond oli selleks kohustatud, kuid tõstis Kapitooliumi vastu mässu. Kuna 13. ringkond oli spetsialiseerunud tuumarelvadele, andis Kapitoolium kiiresti alla ja nõustus rahulepinguga. Pooled leppisid kokku, et kõik 13. ringkonna elanikud kolivad maa alla ja maapinda pommitatakse, et jääks mulje, nagu oleks Kapitooliumi võitnud.

## Viited
Cyprien Sarrazin

**Cyprien Sarrazin** (sündinud 13. oktoobril 1994 Gapis Hautes-Alpesis) on Prantsusmaa mäesuusataja, kes osaleb maailma karikasarjas alates 2016. aastast. Sarrazin võistleb põhiliselt mäesuusatamise kiirusaladel (ülisuurslaalomis ja kiirlaskumises). Ta saavutas läbimurdelise edu hooajal 2023–24, kui võitis Bormios ja kaks korda Kitzbühelis kiirlaskumise ning Super-G Wengenis.

Ootamatu esimese MK-etapi võidu saavutas ta oma seitsmendal stardil rahvusvahelisel tasemel 2016. aasta detsembris, võites paralleelsuurslaalomi Alta Badias. Tema karjääri iseloomustavad vigastused. 

Ta osales 2022. aasta olümpiamängudel Pekingis, ainult suurslaalomi võistlusel, kuid katkestas. Ta osales vaid korra maailmameistrivõistlustel 2023. aasta Courchevelis, kuid loobus võistlemast Alpi kahevõistluses.

#### Maailma karikasarja etapivõidud

## Välislingid
* Cyprien Sarrazini koduleht
* [Cyprien Sarrazin [Rahvusvaheline Suusaföderatsioon|FIS-i veebilehel]]
* Cyprien Sarrazin Olympedia veebilehel
* Cyprien Sarrazin Albine Ski DataBase veebilehel
Näljamängud (filmisari)

**"Näljamängud"** on filmisari, mis põhineb Ameerika kirjaniku Suzanne Collinsi romaanisarjal "Näljamängud". Tegu on ulmeliste düstoopiliste seiklusfilmidega. Filme levitab Lionsgate ning produtsendid on Nina Jacobson ja Jon Kilik. 

Kolme esimese raamatu põhjal valminud filmides mängivad samad näitlejad: Jennifer Lawrence kehastab peategelast Katniss Everdeeni, Josh Hutcherson mängib Peeta Mellarki, Liam Hemsworth on Gale Hawthorne, Woody Harrelson on Haymitch Abernathy rollis, Elizabeth Banks mängib Effie Trinketit, Stanley Tucci mängib Caesar Flickermani ja Donald Sutherland on president Snow.

"Laululindude ja madude ballaadis" esineb Tom Blyth Coriolanus Snow'na, Rachel Zegler on Lucy Gray Baird, Josh Andrés Rivera mängib Sejanus Plinthi, Tigris Snow'na astub üles Hunter Schafer, Peter Dinklage on Casca Highbottom, Viola Davis mängib doktor Volumnia Gauli ja Jason Schwartzman on Lucretius Flickerman (Lucy).
Susan Pevensie

**Susan Pevensie** on väljamõeldud tegelane C.S. Lewise sarjas "Narnia kroonikad". Susan on vanim õde ja vanuselt teine Pevensiete laps. Ta esineb sarja seitsmest raamatust kolmes – lapsena raamatutes *[[Lõvi, nõid ja riidekapp|"Lõvi, nõid ja riidekapp"]]* ja  "Prints Caspian" ning täiskasvanuna raamatus "Hobune ja tema poiss". Teda mainitakse ka raamatutes "Koiduränduri teekond" ja "Viimane lahing". Narnia pealinnas Cair Paravelis valitsemise ajal tuntakse teda kui kuninganna Susan Tasane. Susan oli ainus Pevensie, kes elas üle rongiõnnetuse (kuna ta ei olnud rongis ega jaamas), mis teised pärast Viimast lahingut Narniasse saatis. Sarja põhjal valminud filmides, "Narnia lood: lõvi, nõid ja riidekapp" ja "Narnia kroonikad: Prints Caspian" kehastab teda Anna Popplewell. 

## Tegevus
Susan sündis 1928. aastal ja on raamatus "Lõvi, nõid ja riidekapp" 12-aastane. "Viimase lahingu" ajaks on ta 21-aastane, kuna viimase romaani tegevus toimub aastal 1949.

Raamatus  "Lõvi, nõid ja riidekapp" avastavad Susan ja tema vend Peter Narnia alles pärast seda, kui nende nooremad õed-vennad on seal juba käinud. Jõuluvana kingib Susanile vibu ja nooled, mis ei lase kunagi oma sihtmärgist mööda, samuti maagilise sarve, mis kutsub abi, kui seda puhuda. Susanil soovitatakse lahingust kõrvale hoida. Kui lahing on lõppenud, kroonib lõvi Aslan tema Narnia kuningannaks ja Susan saab endale nime kuninganna Susan Tasane.

Raamatus "Prints Caspian" viiakse Susan ja teised Pevensied Inglismaa raudteejaamast võluväel Narniasse. Susanit kirjeldatakse selles raamatus kui leebet ja õrna südamega isiksust ning ta sukeldub laste seiklustesse sama sügavalt kui esimeses raamatus.

Raamatus "Koiduränduri teekond" saadab Susan oma vanemaid Ameerika-reisil, Peterit on aga professor Digory Kirke juures õpetust saamas.

Raamatus "Hobune ja tema poiss" mille tegevus toimub Pevensie õdede-vendade valitsusajal Narnias, mängib Susan väikest osa. Tal palutakse sõlmida diplomaatiline abielu Calormene printsi Rabadashiga. Ta leiab, et prints on Narnia turniiridel silmapaistev, kuid omas kodus türanlik ja tõrjuv.

Raamatus "Viimane lahing" torkab silma Susani puudumine. Peter ütleb, et Susan "ei ole enam Narnia sõber". Seega ei sisene Susan sarja lõpus koos teistega tõelisesse Narniasse. Kas Susan jääb sealt alatiseks välja, on jäetud lahtiseks.

## Viited
Adam Johann von Schlippenbach

**Adam Johann von Schlippenbach** oli Schlippenbachide aadlisuguvõsast pärit Rootsi sõjaväelane ja ooberstleitnant, kes osales Põhjasõjas ning juhtis aastatel 1700–1704 Liivimaa tragunieskadroni.

## Elulugu
1672. aastal astus Schlippenbach jalaväelasena Rootsi sõjaväkke. 1682. aastal sai ta Riia garnisonirügemendis kapteniks, kust lahkus 1696. aastal. 

1700. aastal ülendati Schlippenbach ooberstleitnandiks ning määrati ka Liivimaa tragunieskadroni ülemaks. 1706. aastal pidi ta kehva tervise tõttu sõjaväest lahkuma, eskadroni järgmiseks ülemaks sai Georg Reinhold Skogh.

## Kasutatud allikad

* Lewenhaupt, Adam. Karl XII:s officerare. Biografiska anteckningar. Lk 599. 1920.
Naarits (perekonnanimi)

**Naarits** on eesti perekonnanimi.

Venemaa Föderatsioonis oli perekonnanime Naarits kandjaid 2014. aastal 8 isikut, Soomes ja Norras oli neid 3.

## Levik Eestis
2024. aasta 1. jaanuari seisuga oli Eestis perekonnanimi Naarits 217 inimesel: 106 mehel ja 111 naisel. Perekonnanimede levikult oli Naarits meeste puhul 761. kohal ja naiste puhul 806. kohal. Kõige levinum oli perekonnanimi Naarits vanuserühmas 75–79, kus neid on 10 000 elaniku kohta 2,24. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta 4,85 inimest.

Nimede eestistamisel võeti perekonnanimi Naarits aastatel 1935, 1937 ja 1940 4 korral kasutusele isikute poolt, kes kandsid varem nime Josep, Naritz (2) ja Narts.	

## Nime kandjaid
*Ago Naarits, Eesti poliitik (1954–1996)
*Edgar Naarits, eesti korvpallitreener ja spordipedagoog (1920–2004)
*Einike Naarits, eesti iluvõimleja ja spordipedagoog (1930–2010)
*Tiit Naarits, eesti mälumängur (1983–)
*Tõnis Naarits, eesti maadleja (1974–)

## Viited

## Välislingid
*
Nahkur

**Nahkur** on eesti perekonnanimi. Põhjaeesti murretes tähendab *nahkur* parkalit. 

Brasiilias oli perekonnanime Nahkur kandjaid 2014. aastal 9 isikut, Soomes 7.

## Levik Eestis
2024. aasta 1. jaanuari seisuga oli Eestis perekonnanimi Nahkur 205 inimesel: 98 mehel ja 107 naisel. Perekonnanimede levikult oli Nahkur meeste puhul 849. kohal ja naiste puhul 853. kohal. Kõige levinum oli perekonnanimi Nahkur vanuserühmas 45–49, kus neid on 10 000 elaniku kohta 2,66. Nimi oli kõige sagedasem Rapla maakonnas, kus sellist nime kandis maakonna 10 000 elaniku kohta 5,00 inimest.

19. sajandi algul pandi pärisorjusest vabastamise käigus talupoegadele Eesti kõigi maakondade (v.a. Võrumaa) erinevate kihelkondade eri mõisavaldades 28 korral nimeks Nahkur, Nahkor, Nachkkur, Nachkor ja Nachkur (normaliseeritult Nahkur), sealhulgas Viljandimaal Pilistvere kihelkonnas kolmes eri mõisavallas.

Nimede eestistamisel loobuti perekonnanimest Nahkur 1935. aastal kahel juhul isikute poolt, kes soovisid uueks nimeks Arumäe ja Viljarand.

## Nime kandjaid
*Anne Nahkur, eesti pedagoogikateadlane (1946–)
*Anu Nahkur, eesti klaveripedagoog (1948–2018)
*Ave Nahkur, eesti kunstnik (1962–)
*Esta-Laine Nahkur, eesti loomaarstiteadlane (1966–)
*Hando Nahkur, eesti pianist (1982–)
*Toivo Nahkur, eesti pianist ja pedagoog (1947–)
*Dilaila Nahkur-Tammiksaar, eesti jurist (1969–)

## Viited

## Välislingid
*
Oksavammik

**Oksavammik** (*Byssomerulius*) on klassi *[[Agaricomycetes]]* kuuluv kandseente perekond.

Perekond sai eestikeelse nime aprillis 2024 komisjoni kaudu, kuhu kuulusid Eesti juhtivad mükoloogid, sh Irja Saar. Seenenime algse variandi pakkus välja Sven Pruul.

## Liike
**Byssomerulius corium* – nahkjas oksavammik

## Välislingid
*
Dhaka jaotis

**Dhaka jaotis** (bengali ঢাকা বিভাগ, *Ḍhaka bibhag*) on 1. järgu haldusüksus (jaotis) Bangladeshi keskosas.

Jaguneb 13 ringkonnaks.

Dhaka jaotis on kõige suurema rahvaarvuga Bangladeshi jaotis.

## Viited
Aino Arro

**Aino Arro** (aastani 1957 Aino Laur; 5. märts 1923 Olustvere vald, Viljandimaa – 3. aprill 2021 Tallinn) oli eesti spordiarst. 

Ta lõpetas 1941 Viljandi 1. Keskkooli ja 1949 TRÜ arstiteaduskonna. 

Ta on olnud 1949–1953 Tartu Vabariikliku Kliinilise Haigla siseosakonna arst-ordinaator ning 1953–1979 Tartu arstliku kehakultuuridispanseri peaarst. 

Ta on kuulunud 1954–1966 Tartu linna kehakultuuri- ja spordikomisjoni, 1960–1979 Spordimeditsiini ja Ravikehakultuuri Teaduslikku Meditsiinilisse Seltsi, 1964–1966 SOL-i Tartu linnanõukokku. 

1979–1991 oli Arro laste ja noorte spordiarst. 

Lisaks on Arro pidanud TRÜ-s loenguid, avaldanud teadusväljaannetes ja mujalgi spordimeditsiiniartikleid. 

Tema tööd on tunnustatud ENSV Ülemnõukogu Presiidiumi aukirjaga (1973). 

Teoseid: Rühivigade vältimine lastel (koos Uno Sahvaga, 1967).
Kolme keisri aasta

**Kolme keisri aastaks** (*Dreikaiserjahr*) nimetatakse Saksamaa ajaloos 1888. aastat, kui Saksa keisririiki valitses ühe aasta jooksul kolm keisrit. Selle järgi on Saksamaal tuletatud mnemooniline fraas "kolm kaheksat, kolm keisrit" ("*drei Achten, drei Kaiser*").

2. jaanuaril 1861 suri Preisi kuningas Friedrich Wilhelm IV. Kuna tal polnud järeltulijaid, päris trooni tema noorem vend Wilhelm I. Pärast Saksamaa ühendamist sai temast 18. jaanuaril 1871 ka Saksa keiser. Ta oli troonil kuni 9. märtsini 1888, kui ta suri 90-aastaselt. Tema järglaseks sai ta poeg Friedrich III, kes oli liberaalsete vaadetega, mida jagas ka tema abikaasa Victoria, kes oli samanimelise Suurbritannia kuninganna tütar. Troonile asudes oli aga Friedrich juba 56-aastane ja kannatas kõrivähi käes, mille ravikatsed kõik ebaõnnestusid. Seetõttu ei suutnud ta keisrina isegi rääkida ja sai suhelda vaid kirjutamise teel, lõpuks valitses ta vaid 99 päeva, kuni suri 15. juunil 1888. Uueks keisriks sai tema 29-aastane poeg Wilhelm II, kes aga ei jaganud tema liberaalseid vaateid.

## Viited
Christer Reinhold von Schlippenbach

**Christer Reinhold von Schlippenbach** (surnud 1716) oli Schlippenbachide aadlisuguvõsast pärit Rootsi sõjaväelane ja ooberst, kes osales Põhjasõjas.

## Elulugu
Christer Reinhold von Schlippenbach sündis Wolmar Anton von Schlippenbachi ja Helene von Lieweni perekonda. Tema vend oli hilisem ooberstleitnant Heinrich Johann von Schlippenbach.

1697. aastal oli Schlippenbach seersant Riia kubernerirügemendis. 1700. aastal sai ta oma isa tragunirügemendis kornetiks. 1701. aastal ülendati ta kapteniks. Tragunirügemendi koosseisus osales ta Erastvere ja Hummuli lahingus. 

1702. aastal abiellus Schlippenbach Ulrika Eleonora von Patkuliga.

1704. aastal liitus Schlippenbach Liivimaa aadlilipkonnaga ning oli seal rittmeister, samal aastal sai ta Hälsinge jalaväerügemendis majoriks. 1705. aastal osales ta Gemauerthofi lahingus. 1710. aastal ülendati ta Södermanlandi rügemendis ooberstleitnandiks. 1712. aastal ülendati ta ooberstiks. 

Christer Reinhold von Schlippenbach suri 1716. aasta 24. juunil Fredrikshaldi piiramisel.

## Kasutatud allikad

* Lewenhaupt, Adam. Karl XII:s officerare. Biografiska anteckningar. Lk 599. 1920.

* Stackelberg, Otto Magnus von. Genealogisches Handbuch der estländischen Ritterschaft. Görlitz. Kd. 1. Lk 726. 1931.
An-24 õnnetus Moes

19. aprillil 1977 kukkus Moe külas alla Nõukogude lennuväe Antonov An-24T, milles hukkus 21 inimest.

## Õnnetus
Tapa lennuväljal tuli remontida lennurada ja ruleerimisteed, mistõttu otsustati seal paiknev 656. õhukaitse hävituslennuväerügement (Su-9 hävitajad) ajutiselt ümber paigutada Pärnu lennuväljale. Kuna lendude jaoks koolitatud piloote oli vähem kui hävitajaid, siis veeti lennukid mitmes läbisõidus. Pärast esimest lähenemist pöördusid piloodid An-24T lennukiga tagasi Tapale. Kokku oli lennukis 5 meeskonnaliiget ja 16 reisijat.

Tapal maandumisel läks lennuk meeskonna komandöri kogemuse puudumise tõttu alla liugraja ja möödus 100 meetri kõrgusel kaugmaa raadiomajakast (LDLR). Siin sattus An-24T võimsasse lumelaengusse, kuid komandör, olles otsustanud mitte ümber minna, jätkas laskumist. Lendades Moe küla kohal, tabas An-24T kohaliku piiritusetehase korstnat (kõrgus 60 meetrit). Kokkupõrke tagajärjel kukkus auto ümber ja 300–400 meetri pärast põrkas ta maapinnale ning süttis põlema.

Katastroofis hukkus kõik pardal olnud 21 inimest. Tegemist on Eesti halvima lennukatastroofiga.

## Õhusõiduk
See oli NSVL õhujõudude Antonov An-24T, mis lendas Pärnust Tapale.

## Viited
Kääbuskaal

**Kääbuskaal**  on poksikaalukategooria, mis on üks madalamaid kaalukategooriaid poksimaailmas. Selle kaalukategooria piirid varieeruvad vastavalt organisatsioonile, kuid üldiselt jäävad kaaluvahemikud vahemikku 115–118 naela (52,16–53,52 kg). Bantonsarv on tuntud oma kiiruse ja tehnilise osavuse poolest ning on olnud paljude silmapaistvate poksijate koduks kogu poksiajaloo vältel.

Bantonsarve ajalugu ulatub tagasi 19. sajandi lõppu, kui poks muutus populaarseks spordialaks, eriti Suurbritannias. Esimesed ametlikud bantonsarve tiitlimatšid toimusid 20. sajandi alguses ning alates sellest ajast on see kaalukategooria olnud pidevalt tähelepanu keskpunktis.

Paljud maailmakuulsad poksijad on alustanud oma karjääri bantonsarves ja liikunud seejärel kaalukategooriates edasi. Bantonsarv on olnud tuntud ka oma põnevate matšide ja võimsate löökide poolest, mis võivad olla üllatavalt võimsad, arvestades poksijate suhteliselt väikest suurust.
Meiobentos

**Meiobentos**, ka **meiofauna**, on veekogu (mere või mageveekogu) põhjaelustiku (bentose) organismid, kes on suuremad kui veekogu mikrofauna ja väiksemad kui makrobentose organismid (kreekakeelne μειος *meios* 'väiksem' viitab rühma eristamisele suuruse järgi) ja kelle suurus on 0,045 mm – 1 mm.

Määratlus on pigem sõltuv olendite suurusest kui taksonoomiast. Meiobentosesse loetakse kõik organismid, kes võivad läbida ühemillimeetrise võrgusilma, kuid jäävad 45-mikromeetrise silmaga võrku. Meiobentosesse võivad kuuluda nii makrofauna loomade (eelkõige hulk- ja väheharjasusside) väikesed noorjärgud kui ka organismid, kes on meiobentilise suurusega terve oma elutsükli vältel. Meres võib 10 kuupsentimeetrit pinnast sisaldada tuhandeid meiobentose loomi, kelle hulgas on ümarusse (*Nematoda*), aerjalalisi (*Copepoda*), vesikirbulisi (*Cladocera*), keriloomi (*Rotatoria*), loimureid (*Tardigrada*) ja karpvähilisi (*Ostracoda*); kuid ka suuremaid algloomi ripsloomade (*Ciliata*) ja kambriliste (*Foraminifera*) hulgast.

Terminit kasutas esmakordselt 1942. aastal Briti merebioloog Mary Florence "Molly" Mare, kuigi meiobentose organisme tunti ja uuriti juba 18. sajandil. Lisaks organismide suuruse laiale varieeruvusele pani ta tähele ka suurt varieeruvust ka selle rühma vanuselises koosseisus.

## Viited